**Mikkel Mathis Gaup**  (født 1968 i Alta i Finnmark) er en norsk-samisk skuespiller.

Film
----

Gaup fikk sitt gjennombrudd i den Oscar-nominerte spillefilmen *Veiviseren* i 1987. Han har bakgrunn fra teater, tv og film, der han blant annet har vært med i filmen *Breaking the Waves* av Lars von Trier. Både *Veiviseren* og *Breaking the Waves* ble nominert til Oscar og til filmfestivalen i Cannes. I februar 2008 spilte han hovedrollen som Aslak Jacobsen Hætta i Nils Gaups film *Kautokeino-opprøret*.

TV
--

Gaup spilte Tvilling i NRK-serien *Jul i Blåfjell*, og har også vært med i TV-serien *Den lille traktoren* (Gråtass), der han spilte skraphandleren Herpert Hoggerud, samt vært programleder i *Påskemorgen*. Etter Veiviseren spilte han i miniserien *Solens sønn og månens datter* der han hadde rollen som samegutten Niilas, som innledet et «forbudt» forhold til jenta Birte, spilt av Liv Heløe. Serien gikk på NRK i 1993. Han var også å se på Barne-TV i serien *Amuletten*. 

Høsten 2008 deltok han i *Skal vi danse*, hvor han røk ut i semifinalen. I 2009 deltok han i *Zebra Grand Prix* på TV 2 Zebra, hvor han kom på annenplass sammen med Hanne Sørvaag.

Teater
------

Gaup har jobbet på Den Nationale Scene, Riksteatret, ABC-teateret og Beaivvaš Sámi Teáhter. Han var også med i Vardøger som Nordland Teater var med på å produsere på Festspillene i Nord-Norge i 2001. Mikkel spilte Jåvva i Vaajesh Gaaltije/Eventyrkilden som Åarjelhsaemien Teatere/Sydsamisk Teater og Nordland Teater som hadde première og turné i Nordland våren 2005. Han har spilt tittelrollen i *Faust* på Beaivvás Sámi Teáhter.

I 2009 spilte Gaup ved Hålogaland Teater, hvor han medvirket i *20 Teddy uten filter* og *Bør Børson Jr.*. I 2017 spilte han nattmannen i Fyllingsdalen Teaters oppsetning *Hekseringen* på Bergenhus festning i Bergen.

Familie
-------

Mikkel Gaup er far til modell og Frøken Norge-deltager Maiken Madeleine Gaup.

Filmografi
----------

* 1987 *Veiviseren* (spillefilm) – Aigin
* 1991 *The Miracle* – Jonner
* 1996 *The North Star / Tashunga* (spillefilm) – Ross
* 1997 *Stol på ministeren* (spillefilm) – Ante
* 1997 *Breaking The Waves* (spillefilm) – Pits
* 1998 *Fomlesen i kattepine* – Alf A. Romeo
* 2000 *Inside/Out* – Sheriff
* 2002 *Gråtass – Forviklinger på gården* – Herbert
* 2003 *Macbeth* (spillefilm) – Malcom
* 2006 *Slipp Jimmy fri* (animasjonsfilm) – stemme
* 2008 *Kautokeino-opprøret* (spillefilm) – Aslak Jacobsen Hætta
* 2009 *Snarveien* (spillefilm) – en smugler
* 2010 *Hjerterått* (TV-serie) – Aslak
* 2016 *Børning 2* (spillefilm) – Mikkel
* 2016 *Gavagai* – Niko Haapasalo
* 2017 *Cloudboy* – Reiadnu
* 2021 *Koftepolitiet* (kortfilm) – Nils/Niilas

Referanser
----------

1. ↑   snl.no[Hentet fra Wikidata]
2. 1 2   www.skabmagovat.fi, besøkt 12. januar 2021[Hentet fra Wikidata]
3. ↑  «Mikkel Gaups datter i Frøken Norge». *Nordlys* **(norsk)**. 2. september 2008. Besøkt 16. januar 2022. «Maiken Madeleine Gaup (17), skuespiller Mikkel Gaups datter, er en av over 600 som allerede har meldt seg på til Frøken Norge-konkurransen for 2009.»

Eksterne lenker
---------------

* (en) Mikkel Gaup på Internet Movie Database Rediger på Wikidata

* (no) Mikkel Gaup hos Sceneweb Rediger på Wikidata

* (sv) Mikkel Gaup i Svensk Filmdatabas Rediger på Wikidata

* (da) Mikkel Gaup på Filmdatabasen Rediger på Wikidata

* (da) Mikkel Gaup på Scope Rediger på Wikidata

* (fr) Mikkel Gaup på Allociné Rediger på Wikidata

* (en) Mikkel Gaup på AllMovie Rediger på Wikidata

* (en) Mikkel Gaup hos The Movie Database Rediger på Wikidata
* (no) Mikkel Gaup i bilder
* (no) Mikkel Gaups hjemmeside

  


|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** VIAF **·** LCCN **·** ISNI **·** NKC **·** BNE **·** MusicBrainz
 |